stanford-oval/wikipedia huggingface dataset:
פארק תעשיות בר-לב

| --- | --- |

הכניסה לפארק, מבט מכביש 85
 מידע
 תאריך ייסוד:  1970
 על שם:  הרמטכ"ל השמיני, רב-אלוף חיים בר-לב
 שטח:  2,030 דונם
 קואורדינטות:  32°54′31″N 35°11′16″E﻿ / ﻿32.90861111°N 35.18777778°E﻿ / 32.90861111; 35.18777778
  (למפת הגליל המערבי מוגדלת) פארק תעשיות בר-לב(למפת הגליל המערבי רגילה) פארק תעשיות בר-לב(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום פארק תעשיות בר-לב(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום פארק תעשיות בר-לב
 
פארק התעשיות בר-לב הוא אזור תעשייה השוכן כקילומטר מזרחית לצומת אחיהוד, סמוך לכביש עכו-צפת. הפארק קרוי על שמו של הרמטכ"ל השמיני, רב-אלוף חיים בר-לב. מנהלת הפארק היא חברת בת של המועצות באזור: מועצה אזורית משגב, מועצה אזורית מטה אשר וכרמיאל.
היסטוריה

הקמת הפארק החלה בשנת 1970 כשהוקם מפעל סאיקלון מוצרי תעופה ושלצידו מנחת ציקלון למטוסים קלים. במשך שנים רבות היה סאיקלון המפעל היחיד במתחם.
בשנות ה-90 של המאה ה-20 החל פיתוח המתחם כפארק תעשיות, הוא הוכרז כאזור עדיפות לאומית א' והחל בשיווק מגרשים ופיתוח סביבתי. בין המפעלים הראשונים שהוקמו בפארק היו מחלבת שטראוס שעברה מנהריה, דור כימיקלים ובית הדפוס של עיתון ידיעות אחרונות. באותה עת עלתה גם תוכנית, שלא יצאה לפועל, להרחיב את מסלול הטיסה של מנחת ציקלון מ-600 מטר ל-1,200 מטר, במטרה להפעיל קו טיסות לתל אביב ובכך לחסוך לאנשי עסקים את זמן הנסיעה ברכב.
בשנת 2005 נחנך מפעל למשטחי קוורץ של חברת אבן קיסר בפארק.
בשנת 2007 צורפה העיר הערבית שגור (איחוד היישובים בענה, דייר אל-אסד ומג'ד אל-כרום) כשותפה בפארק.
באפריל 2013 החלו עבודות להרחבת הפארק לשטח של 2,030 דונם.
היסטוריה > פארק הייטק צפון

בשנת 2017 נפתח בפארק "פארק הייטק צפון", המיועד לחברות מחקר ופיתוח. הפארק הוקם על ידי הפילנתרופ היהודי מרטין מושל, ביחד עם היזמת יעל לביא (המכהנת כיושבת-ראש פארק הייטק צפון), כחלק מחזון להבאת ההייטק הישראלי ממרכז הארץ לאזורי פריפריאליים גאוגרפיים וכלכליים בישראל, לרבות אוכלוסיות בתת-ייצוג, ולאפשר להן לקבל הזדמנויות תעסוקה בתחום. כ-30% מהעובדים במתחם משתייכים לחברה הערבית, זאת לעומת הממוצע הארצי בענף ההייטק, העומד על כ-2.4% בלבד.
נכון ליוני 2024, קיימים בפארק שני מבנים, בהם מועסקים כ-500 עובדים מ-30 חברות הייטק וסטארטאפים מהארץ ומהעולם כגון צייס, נאייקס, אלביט מערכות, SeatGeek (אנ'), וישיי אינטרטכנולוג'י, וסטרן דיגיטל, וויט סורס וקבוצת רד-בינת. שישה מבנים נוספים נמצאים בשלבי תכנון ובנייה. בתום העבודות, כלל המבנים צפויים להכיל כ-5,000 עובדים שיתפרסו על פני שטח של כ-100,000 מ"ר.
תחבורה

בספטמבר 2017 עם השלמת פרויקט מסילת עכו - כרמיאל, נפתחה, בסמוך לפארק, תחנת הרכבת אחיהוד. מן התחנה ניתן להגיע ישירות לחיפה, לכרמיאל, לתל אביב ובאר שבע.
זר (מיני-סדרה)

| --- | --- |

כותרת הפתיחה
 מבוסס על:  "זר" מאת סטיבן קינג
 סוגה:  אימה פשע דרמה
 יוצרים:  ריצרד פרייס
 כותבים:  ריצ'רד פרייס 
 בימוי:  ג'ייסון בייטמן 
 שחקנים:  בן מנדלסון ביל קמפ ג'רמי בוב ג'וליאן ניקולסון מייר וינינגהם פאדי קונסידיין יול וסקז ג'ייסון בייטמן מארק מנצ'קה סינתיה אריבו
 ארץ מקור:  ארצות הברית ארצות הברית
 שפות:  אנגלית
 מספר פרקים:  10
 הפקה
 מפיק:  בן מנדלסון קתרין ורנר (רק הפרק הראשון) דייוויד אוג
 מפיקים בפועל:  ריצ'רד פרייס ג'ייסון בייטמן אנדרו ברנשטיין מרטי בואן מייקל קוסטיגאן ג'ק בנדר (רק הפרק הראשון)
 חברת הפקה:  Aggregate Films Temple Hill Entertainment Pieface Inc. Civic Center Media Media Rights Capital 
 הפצה:  HBO, HBO Max 
 עורכים:  ליאו טרומבטה
 צלמים:  איגור מרטינוביץ'
 מוזיקה:  דניאל בנסי וסאונדר יוריאניס
 אורך פרק:  50-60 דקות
 שידור
 רשת שידור:  HBO
 רשת שידור בישראל:  HOT HBO
 תקופת שידור מקורית:  12 בינואר 2020 – 8 במרץ 2020
 קישורים חיצוניים
 www.hbo.com/the-outsider
 דף התוכנית ב-IMDb
 
זר (באנגלית: The Outsider) היא מיני-סדרה אמריקאית המבוססת על ספרו באותו השם של סופר האימה סטיבן קינג, שהוזמנה על ידי רשת "HBO" ב-3 בדצמבר 2018, ועלתה לשידור ב-12 בינואר 2020.
רקע עלילתי

כאשר גופתו המושחתת של פרנקי פטרסון בן ה-11 נמצאת ביערות ג'ורג'יה, חוקר המשטרה ראלף אנדרסון יוצא לחקור את המקרה, ומוצא עדויות וראיות המצביעות לכאורה על טרי מייטלנד, מורה אהוד בבית הספר התיכון, מאמן בליגת הילדים, בעל ואבא אוהב כרוצחו של פרנקי. כשהוא כבר בטוח שהוא עומד לסגור את התיק, והרוצח בידיו, אנדרסון נתקל בראיה סותרת שמציבה את החשוד שלו בעיר סמוכה בזמן הרצח. הנסיבות המסתוריות האופפות את מקרה הרצח, שולחות את אנדרסון - שוטר מנוסה שבעצמו מתאבל על מות בנו - לבקש את עזרתה של הולי גיבני, חוקרת פרטית בעלת יכולות על טבעיות, שהוא מקווה שיוכלו להסביר את נסיבות המקרה.
צוות השחקנים > ראשי

בן מנדלסון - החוקר ראלף אנדרסון
ביל קמפ - האווי גולד
ג'רמי בוב - אלק פלי
ג'וליאן ניקולסון - גלורי מייטלנד
מייר וינינגהם - ג'יני אנדרסון
פאדי קונסידיין - קלאוד בולטון
יול וסקז - יוניס סאבלו
ג'ייסון בייטמן - טרי מייטלנד
מארק מנצ'קה - ג'ק הוסקינס
סינתיה אריבו - הולי גיבני
צוות השחקנים > משני

סאמר פונטנה - מאיה מייטלנד
סקרלט בלום - ג'סה מייטלנד
פרנק דיל - פרד פיטרסון
דיין בילנסון - מילדרד פיטרסון
הטיני פארק - טומיקה קולינס
מייקל אספר - ביל סמואלס
קלייר ברונסון - ג'וי פיטרסון
מייקל ה. קול - הרברט פרקר
מארק פייארדו - מירון לזר
מרגו מורר - ליבי סטנהופ
דאנקן א. קלארק - פרנקי פיטרסון
ג'ושוע ווסארד - אולי פיטרסון
פרקים

|  מספר פרק |  שם הפרק באנגלית |  שם הפרק בעברית |  בימוי |  כתיבה |  תאריך שידור מקורי |  רייטינג |
| --- | --- | --- | --- | --- | --- | --- |
| 1 | Fish in a Barrel | קלי קלות | ג'ייסון בייטמן | ריצ'רד פרייס | ‏ 12 בינואר 2020 | 0.724 |
| 2 | Roanoke | רואנוק | ג'ייסון בייטמן | ריצ'רד פרייס | ‏ 12 בינואר 2020 | 0.603 |
| 3 | Dark Uncle | דוד שחור | אנדרו ברנסטיין | ריצ'רד פרייס | 19 בינואר 2020 | 0.858 |
| 4 | Que Viene el Coco | קוקו בא | אנדרו ברנסטיין | ריצ'רד פרייס | 26 בינואר 2020 | 0.988 |
| 5 | Tear-Drinker | שותה דמעות | איגור מרטינוביץ' | ריצ'רד פרייס | 2 בפברואר 2020 | 0.567 |
| 6 | The One About the Yiddish Vampire | הסיפור על הערפד היהודי | קארין קוסמה | ג'סי ניקסון-לופז | 9 בפברואר 2020 | 0.792 |
| 7 | In the Pines, In the Pines | בין האורנים | דיינה ריד | דניס להיין | 16 בפברואר 2020 | 1.077 |
| 8 | Foxhead | ראש שועל | ג'יי. די. דילארד | ריצ'רד פרייס | 23 בפברואר 2020 | 0.978 |
| 9 | Tigers and Bears | טיגריסים ודובים | שרלוט ברנדסטורם | דניס להיין | 1 במרץ 2020 | 1.185 |
| 10 | Must/Can't | מוכרח, לא יכול | אנדרו ברנסטיין | ריצ'רד פרייס | 8 במרץ 2020 | 1.371 |
הפקה

הפקתה של מיני הסדרה הוכרזה ביוני 2018, כאשר ריצ'רד פרייס נשכר לעבד את הרומן של סטיבן קינג. רשת "HBO" הזמינה רשמית את הסדרה באופן בדצמבר, כאשר בן מנדלסון וג'ייסון בייטמן, שלוהקו לשתי הדמויות הראשיות של מיני-הסדרה, משמשים במקביל אף כמפיקים, ובייטמן אף נועד לביים את שני פרקי הפתיחה של מיני הסדרה.
בינואר 2019 הוכרז על ליהוקם של צוות השחקנים הראשי, שכלל את סינתיה אריבו, ביל קמפ, מייר וינינגהם, פאדי קונסידיין, ג'וליאן ניקולסון, יול וסקז, ג'רמי בוב ומארק מנצ'קה. האטיני פארק ומייקל אספר לוהקו לצוות השחקנים המשני.
לאחר עונה אחת, רשת "HBO" ויתרה על הזכויות להפקת העונה השנייה. בעקבות כך, אולפני "MRC", שעומדים מאחורי הפקת מיני-הסדרה, הציעו את זכויות הפקת העונה השנייה למכרז בין רשתות טלוויזיה פרימיום אמריקאיות.
הערות שוליים

1 2  Andreeva, Nellie (December 3, 2018). "HBO Orders 'The Outsider' Drama Series Based On Stephen King Novel Starring Ben Mendelsohn From Jason Bateman & MRC". Deadline. Retrieved December 19, 2019.
1 2  Fleming Jr, Mike (June 11, 2018). "Richard Price To Script MRC 10-Episode Series Adaptation Of Stephen King's 'The Outsider;' Jack Bender, Marty Bowen EPs". Deadline. Retrieved December 19, 2019.
↑  Petski, Denise (October 17, 2019). "'The Outsider': Stephen King Series Adaptation Gets HBO Premiere Date". Deadline. Retrieved December 19, 2019.
↑  Petski, Denise (January 25, 2019). "'The Outsider': Cynthia Erivo, Bill Camp, Mare Winningham, Paddy Considine, Julianne Nicholson Among 10 Cast In HBO Drama Series". Deadline. Retrieved December 19, 2019.
↑  Nellie Andreeva, Nellie Andreeva, ‘The Outsider’: MRC Shopping Series After HBO Passes On Season 2, Deadline, ‏2020-11-10 (באנגלית)
העמדה (מיני-סדרה, 2020)

| --- | --- |

 מבוסס על:  "העמדה" מאת סטיבן קינג
 סוגה:  דרמה   אימה   פנטזיה   פוסט-אפוקליפסה
 יוצרים:  ג'וש בון
 כותבים:  ג'וש בון   בן קאוול   סטיבן קינג   אוון קינג
 בימוי:  ג'וש בון 
 שחקנים:  ג'יימס מרסדן   אמבר הרד   גרג קינאר   אודסה יאנג   הנרי זאגה   וופי גולדברג   ג'ובן אדפו   אוון טיג   בראד ויליאם הנק   דניאל סנג'אטה   מרילין מנסון   אלכסנדר סקארסגארד   נאט וולף   איון ביילי   קתרין מקנמרה   האמיש לינקליטר   הת'ר גראהם
 ארץ מקור:  ארצות הברית ארצות הברית
 שפות:  אנגלית
 מקום התרחשות:  קולומביה הבריטית 
 מספר עונות:  1 
 מספר פרקים:  9 
 הפקה
 מפיק:  אוון קינג
 מפיקים בפועל:  ג'וש בון   בן קאוול   סטיבן קינג   רוי לי   ג'ימי מילר   ריצ'רד פ. רובינשטיין
 חברת הפקה:  Vertigo Entertainment   Mosaic Media Group   CBS Television Studios
 אתר צילומים:  קנדה ונקובר, קולומביה הבריטית
 שידור
 רשת שידור:  פרמאונט+
 תקופת שידור מקורית:  17 בדצמבר 2020 – 11 בפברואר 2021
 קישורים חיצוניים
 אתר רשמי
 דף התוכנית ב-IMDb
 
העמדה (באנגלית: The Stand) היא מיני-סדרה אמריקאית מסוגת דרמה פוסט-אפוקליפסית המבוססת על רומן באותו השם מאת הסופר סטיבן קינג. מיני-הסדרה עלתה לשידור ברשת "פרמאונט+" ב-17 בדצמבר 2020.
רקע עלילתי

כמו הרומן עליו היא מבוססת, מיני-הסדרה מביאה את חזונו האפוקליפטי של קינג על עולם שהוכנע על ידי מגפה ונמצא במאבק תמידי בין הטוב לרע. גורל האנושות כולו נשען על כתפיה השבריריות של אמא אביגיל בת ה-108 ועל קומץ הניצולים שעליהם היא פרשה את חסותה. אך מנגד, אמא אביגיל והניצולים מתמודדים מול סיוטיהם הגרועים ביותר, שלהם אחראי אדם בעל אישיות כריזמטית אך קטלנית וכוחות בל יתוארו: רנדל פלאג, המכונה האיש האפל.
צוות השחקנים

ג'יימס מרסדן – סטיוארט רדמן
אמבר הרד – נדין קרוס
גרג קיניר – גלן בייטמן
אודסה יאנג – פראני גולדסמית'
הנרי זאגה – ניק אנדרוז
וופי גולדברג – אמא אביגיל
ג'ובן אדפו – לארי אנדרווד
אוון טיג – הרולד לאודר
בראד ויליאם הנק – טום קאלן
דניאל סנג'אטה – קוט
עזרא מילר – פחזבל
אלכסנדר סקושגורד – רנדל פלאג
נאט וולף – לויד הנריד
גורדון קורמייה – ג'ו
איון ביילי – טדי ווייזק
קתרין מקנמרה – ג'ולי לאורי
האמיש לינקליטר – ד"ר אליס
הת'ר גראהם – ריטה בלאקמור
הפקה > פיתוח

ב-25 בפברואר 2014, הוכרז כי אולפני האחים וורנר ו"סרטי CBS" עובדים על פיתוח עיבוד קולנועי לרומן של קינג, "העמדה". על פי הדיווחים, ג'וש בון היה עתיד להפיק ולביים את הסרט יחד עם ג'ימי מילר ורוי לי כמפיקים.
ב-30 במרץ 2018 דווח כי רשת "CBS All Access" פיתחה מחדש את הפרויקט כמיני-סדרה בת עשר שעות, כאשר בון עדיין התעתד לשמש כבמאי הפרויקט. ב-30 בינואר 2019 הוכרז כי "CBS All Access" הזמינה מההפקה עשרה פרקים למיני-הסדרה. מיני-הסדרה עתידה להיכתב על ידי בון ובן קאוול, ששניהם משמשים גם כמפיקים בפועל לצדם של רוי לי, ג'ימי מילר, וריצ'רד פ. רובינשטיין עם וויל ויסק ומירי יון כמפיקים-שותפים ואוון קינג כמפיק. על פי דיווחים חדשותיים, סטיבן קינג כתב למיני-הסדרה סיום שונה לחלוטין מהסיום המתואר ברומן. בנוסף, דווח כי קינג ובנו, אוון, עתידים לכתוב את התסריטים עבור פרקי הסיום של מיני-הסדרה.
ב-13 בספטמבר 2019, בון פרסם סרטון בחשבון האינסטגרם הפרטי שלו כדי להודיע שההפקה על הסדרה החלה.
הפקה > ליהוק

ביוני 2019, דווח על ליהוקם של ג'יימס מרסדן, אמבר הרד, וופי גולדברג, גרג קיניר, אודסה יאנג והנרי זאגה, לדמויותיהם של סטיוארט רדמן, נדין קרוס, אמא אביגיל, גלן בייטמן, פראני גולדסמית' וניק אנדרוז, בהתאמה. ב-8 ביולי, מרילין מנסון אישר במהלך ריאיון למגזין "Revolver" שהוא לוהק לתפקיד לא ידוע, וכן הקליט גרסת כיסוי לשיר "The End" של להקת "הדלתות, שיושמע במהלך מיני-הסדרה. ב-1 באוגוסט, "CBS All Access" הכריזו רשמית במהלך מצגת הקיץ של TCA על ליהוקם של מרסדן, הרד, יאנג וזאגה. ב-11 בספטמבר הוכרז כי אלכסנדר סקושגורד לוהק לדמותו של רנדל פלאג. ובמקביל אושר רשמית שגולדברג, ג'ובאן אדפו, אוון טיג, בראד ויליאם הנק ודניאל סנג'אטה יגלמו את דמויתיהם של אמא אביגיל, לארי אנדרווד, הרולד לאודר, טום קאלן וקוט, בהתאמה. באוקטובר, נאט וולף, איון ביילי, קתרין מקנמרה, האמיש לינקלטר והת'ר גראהם לוהקו לצוות השחקנים.
הפקה > צילומים

צילומי מיני-הסדרה החלו בוונקובר שבקולומביה הבריטית בספטמבר 2019.
מחלוקת

ב-7 באוגוסט 2019 דיווח מגזין "Daily Moth" על כך שג'וש בון ליהק שחקן שומע (הנרי זגה) במקום שחקן חירש לגילום דמות חירשת, ניק אנדרוז. הידיעה עורר התנגדות מצדם שחקנים חרשים רבים ידועים. אדם חירש מלוס אנג'לס, ג'ארד פרז-דה-בוסק, ניהל שיחה קצרה באינסטגרם עם בון, ושיתף אותה בבלוג והציג צילומי מסך ממנה באזור התגובות.
בתגובות על הליהוק, הסביר בון כי דמותו החירשת של ניק אנדרוז הופכת בחלומותיה לרוח רפאים שיכולה לדבר ולשמוע, כך שמקובל ללהק שחקן ששומע לדמות שחירשותה ושמיעתה תלויה בשנתה או בערותה. בון ציין שהנרי זגה הוא שחקן מסור, שעבד קשה מאוד על מנת ללמוד את שפת הסימנים האמריקאית וכי יהיו יועצים חירשים על הסט.
"CAD Media" הודיעה בחשבון הטוויטר שלה כי תתקיים פגישה בין צוות ההפקה של המשרד למשרדי "CBS" בעקבות המחלקות על הנושא הזה.
שידור

ב-25 באוגוסט 2020, אושר רשמית שמיני-הסדרה תעלה לשידור ב-17 בדצמבר 2020.
הערות שוליים

1 2  Nemetz, Dave (August 25, 2020). "The Stand Miniseries Lands December Premiere Date on CBS All Access". TVLine. Retrieved August 25, 2020.
1 2  Andreeva, Nellie; Petski, Denise (January 30, 2019). "Stephen King's 'The Stand' Ordered To Series At CBS All Access From Josh Boone & Ben Cavell – TCA". Deadline Hollywood. Retrieved January 30, 2019.
↑  Kit, Borys (February 25, 2014). "'Fault In Our Stars' Director in Talks to Tackle Stephen King's 'The Stand'". The Hollywood Reporter. Retrieved January 30, 2019.
↑  Sneider, Jeff (March 30, 2018). "Inside the Drama Surrounding Fox's "New Mutants," Including a Top Secret New Cast Member (Exclusive)". The Tracking Board. Retrieved January 30, 2019.
↑  Andreeva, Nellie (August 1, 2019). "'The Stand': Stephen King Writing "Continuation" To The Book For CBS All Access Limited Series Adaptation – TCA". Deadline Hollywood. Retrieved August 2, 2019.
↑  "The Stand Adaptation Director Shares Teaser to Announce Start of Production". www.comicbook.com. Retrieved 2019-09-15.
↑  Sneider, Jeff (June 21, 2019). "Exclusive: Here's Who Is Being Eyed to Star in Stephen King's 'The Stand' at CBS All Access". Collider. Retrieved June 21, 2019.
↑  Dan Epstein. "MARILYN MANSON ON "SOUTHERN" NEW ALBUM, MACHINE GUN KELLY, TWINS OF EVIL TOUR". Revolver Magazine. Retrieved December 8, 2019.
↑  Petski, Denise (August 1, 2019). "'The Stand': James Marsden, Amber Heard, Odessa Young & Henry Zaga Set For Stephen King's CBS All Access Series". Deadline Hollywood. Retrieved August 2, 2019.
↑  "Exclusive: Alexander Skarsgard to Play Randall Flagg in 'The Stand' on CBS All Access". Collider. September 11, 2019.
↑  "Whoopi Goldberg Joins Stephen King's 'The Stand' for CBS All Access". www.yahoo.com. Retrieved 2019-09-12.
↑  Petski, Denise (October 1, 2019). ""The Stand": Nat Wolff Joins CBS All Access' Stephen King Adaptation". Deadline.
↑  ‘The Stand’: Eion Bailey, Katherine McNamara & Hamish Linklater Join CBS All Access Limited Series
↑  ‘The Stand’: Heather Graham Joins CBS All Access’ Stephen King Adaptation
↑  Josh Boone (September 13, 2019). "#thestand #dayone". Instagram. Retrieved December 7, 2019.
↑  ""The Stand" director defends hiring of hearing actor for deaf role". The Daily Moth. August 7, 2019. Retrieved August 8, 2019.
מסע בין כוכבים: עולמות חדשים ומשונים

| --- | --- |

כרזת העונה הראשונה
 מבוסס על:  מסע בין כוכבים מאת ג'ין רודנברי
 סוגה:  מדע בדיוני
 בימוי:  עקיבא גולדסמן, מיה ורווילו 
 שחקנים:  אנסון מאונט רבקה רומיין אית'ן פק
 ארץ מקור:  ארצות הברית ארצות הברית
 שפות:  אנגלית
 מקום התרחשות:  אנטרפרייז 
 מספר עונות:  2 
 מספר פרקים:  20 
 תוכנית מקור:  "מסע בין כוכבים: דיסקברי" מאת בריאן פולר ואלכס קורצמן (ספינאוף) "מסע בין כוכבים: הסדרה המקורית" מאת ג'ין רודנברי (פריקוול)
 הפקה
 מפיקים בפועל:  עקיבא גולדסמן אלכס קורצמן ג'ני לומט הנרי אלונסו מאיירס הת'ר קדין רוד רודנברי טרבור רות' מפיקים נוספים בפועל: ארון באיירס אקלה קופר דייבי פרז
 חברת הפקה:  CBS Secret Hideout Roddenberry Entertainment
 מוזיקה:  נמי מלומד 
 שידור
 רשת שידור:  פרמאונט+
 תקופת שידור מקורית:  5 במאי 2022 – הווה 
 קישורים חיצוניים
 אתר רשמי
 דף התוכנית ב-IMDb
 
מסע בין כוכבים: עולמות חדשים ומשונים (באנגלית: Star Trek: Strange New Worlds) היא סדרת טלוויזיה אמריקאית בזיכיון "מסע בין כוכבים", שהפקתה החלה בשנת 2020, ועלתה לשידור ב-5 במאי 2022 בשירות הזרמת מדיה פרמאונט+.
הסדרה מהווה ספין אוף לסדרה "מסע בין כוכבים: דיסקברי" ופריקוול ל"מסע בין כוכבים: הסדרה המקורית", ומתמקדת בספינת החלל "אנטרפרייז" NCC-1701, תחת פיקודו של קפטן כריסטופר פייק, שפיקד על הספינה בין רוברט אפריל לג'יימס קירק.
אנסון מאונט, רבקה רומיין ואית'ן פק – שגילמו את דמויותיהם של כריסטופר פייק, מספר אחת וספוק בהתאמה, בעונתה השנייה של "מסע בין כוכבים: דיסקברי" ובמספר פרקים בסדרה "מסע בין כוכבים: מסעות קצרים" – שבים לגלם את דמויותיהם בסדרה זו.
רקע

ה"אנטרפרייז" תחת פיקודם של פייק כקפטן ומספר אחת כסגניתו, הופיעה לראשונה בפרק "The Cage" משנת 1964, שהיה הפיילוט הראשון לסדרה המקורית, ולא נבחר להפקה. בעונתה הראשונה של הסדרה המקורית (1966) נעשה שימוש בחומרים ששימשו לפיילוט הראשון, בפרק כפול ששמו "The Menagerie", וכך התקבעו פייק ומספר אחת לראשונה בקאנון של מסע בין כוכבים כמי שפיקדו על ה"אנטרפרייז" לפני ג'יימס קירק וספוק כסגנו.
עד שנת 2019 לא זכתה דמותו של פייק להופיע על המסך הקטן פעם נוספת (אם כי ברוס גרינווד גילם את דמותו בסרטי הקולנוע סטארטרק והמשכו, המתקיימים במציאות חלופית, ולא ביקום הראשי של הזיכיון), ומלבד אזכורים בודדים ושוליים לא הוזכרה כלל. בשנת 2019, בעונתה השנייה של "דיסקברי", חזרה לראשונה דמותו למסך הקטן, הפעם בגילומו של אנסון מאונט, יחד עם מספר אחת בגילומה של רבקה רומיין וספוק כקצין מדעים צעיר, בגילומו של אית'ן פק. הופעתו של מאונט בתפקיד פייק הייתה כה משכנעת ומוצלחת לדעת מעריצי הזיכיון, עד שבמהרה החל קמפיין מעריצים במדיות החברתיות שקרא למפיקי הזיכיון להפיק סדרת ספינאוף בכיכובו. מאונט הביע את רצונו לחזור ולגלם את דמותו של פייק, ומיד אחריו הודיעו גם רומיין ופק שישמחו לשוב ולגלם את דמויותיהם בסדרה החדשה, אם תופק.
במהלך חודש אפריל 2019, מסר אלכס קורצמן, מפיק העל של הזיכיון, כי "קריאת המעריצים נשמעה" וכי הרשת והוא בודקים כיצד להפיק את הסדרה. בדיעבד התברר כי מי שהפך בהמשך לאחד ממפיקי העל של הסדרה, עקיבא גולדסמן, הצטרף לצוות ההפקה של "דיסקברי" מתוך הבנה שגויה לפיה הסדרה תתמקד ב"אנטרפרייז" בפיקודו של פייק. כשגילה שזה לא המצב, החל מפציר בצוות ההפקה לשלב את ה"אנטרפרייז" של פייק בסדרה, מה שהוביל להופעה הראשונית בסצנת הסיום של עונתה הראשונה של "דיסקברי", ולליהוקם בעונתה השנייה. גולדסמן ציין שמרגע שהשלושה הופיעו בעונתה השנייה של "דיסקברי" ברור היה לו שסדרת ספינאוף בכיכובם היא עניין של זמן.
בדצמבר 2019, במהלך כנס מעריצים, דיווח רוד רודנברי, בנו של יוצר הסדרה ואחד מצוות ההפקה של הסדרות השונות, כי החלה עבודה ראשונית על סדרה בכיכובו של כריסטופר פייק.
במאי 2020 התפרסמה ידיעה ראשונה לפיה הסדרה החלה בתהליך הפקה, וכי שמה יהיה "מסע בין כוכבים: עולמות חדשים ומשונים".
ב-15 במאי 2020, הוכרזה הסדרה רשמית באתר האינטרנט של הזיכיון.
שחקנים ודמויות

| שם השחקן/ית | תמונה | שם הדמות | אודות הדמות | אודות התפקיד | הופעתה הראשונה של הדמות על המסך |
| --- | --- | --- | --- | --- | --- |
| אנסון מאונט |  | כריסטופר פייק | הקפטן השני של ספינת החלל ה"אנטרפרייז" NCC-1701.‏ | ראשי | 17 בנובמבר 1966 (בפרק "The Menagerie" בסדרה המקורית) |
| רבקה רומיין |  |  אונה צ'ין-ריילי | הקצינה הראשונה, סגניתו של פייק. מוכשרת, עניינית, ולא נוטה לחשוף רגשות. | ראשי | 17 בנובמבר 1966 (בפרק "The Menagerie" בסדרה המקורית) |
| אית'ן פק |  | ספוק | חצי וולקן וחצי אדם שמגיע ל"אנטרפרייז" בתפקיד קצין מדע. | ראשי | 6 בספטמבר 1966 (בפרק "The Man Trap" בסדרה המקורית) |
| סליה רוז גודינג |  | ניוטה אוהורה | קצינת הקשר של הספינה. | ראשי | 6 בספטמבר 1966 (בפרק "The Man Trap" בסדרה המקורית) |
| באבס אולוסאנמוקון |   | ד"ר ג'וזף מ'בנגה | רופא הספינה, ואיש אמונו וסודו של קפטן פייק. | ראשי | 2 בפברואר 1968 (בפרק "A Private Little War" בסדרה המקורית) |
| ג'ס בוש |  | כריסטין צ'אפל | אחות הספינה. הרואית, מקסימה, בעלת מחשבה חופשית ו"הלב הפועם" של המרפאה. | ראשי | 29 בספטמבר 1966 (בפרק "The Naked Time" בסדרה המקורית) |
| כריסטינה צ'ונג |  | לא'אן נוניאן סינג | ראש מערך האבטחה של ה"אנטרפרייז". נצר לחאן נוניאן סינג. | ראשי | 5 במאי 2022 (בפרק "Strange New Worlds", הפרק הראשון של "עולמות חדשים ומשונים") |
| מליסה נביה |  | אריקה אורטגס | קצינה ותיקה, חכמה, משעשעת ותחרותית. | ראשי | 5 במאי 2022 (בפרק "Strange New Worlds", הפרק הראשון של "עולמות חדשים ומשונים") |
| ברוס הוראק |  | המר | קצין איינארי, המהנדס הראשי של ה"אנטרפרייז" | ראשי | 5 במאי 2022 (בפרק "Strange New Worlds", הפרק הראשון של "עולמות חדשים ומשונים") |
| קרול קיין |  | פליה | קצינה ליית'נייטית, המהנדסת הראשי של ה"אנטרפרייז" | ראשי | 15 ביוני 2023 (בפרק "Broken Circle", הפרק הראשון של עונתה השנייה של "עולמות חדשים ומשונים") |
| אדריאן הולמס |  | רוברט אפריל | אדמירל ומפקדה הקודם של ה"אנטרפרייז" | אורח | 12 באוקטובר 1974 (בפרק "The Counter-Clock Incident", בסדרה המצוירת) |
| דן ז'אנוט |  | ג'ורג' סמואל "סאם" קירק | קצין מדעים, תחת פיקודו של ספוק, ואחיו הבכור של ג'יימס קירק, לימים מפקדה של ה"אנטרפרייז" | אורח | 13 באפריל 1967 (בפרק "Operation -- Annihilate!", בסדרה המקורית) |
עונה ראשונה > הפקה > כתיבה

במהלך מגפת הקורונה התראיין קורצמן וסיפר כי למרות המגפה והעובדה שאנשי צוות ההפקה וצוות הכותבים אינם יכולים להיפגש פיזית, הרי שהם מקיימים פגישות שוטפות באמצעות שיחות וידאו, וציין שניצלו את התקופה על מנת לסיים את כתיבת העונה הראשונה של הסדרה. עוד ציין קורצמן בראיון שצילומי הסדרה יחלו בשנת 2021.
בחודש אוגוסט 2020 סיפר קורצמן בראיון שהסדרה תהיה אפיזודיאלית, ולא סיריאלית, בדומה ל"סדרה המקורית" ול"הדור הבא", ובשונה מרוב סדרות הזיכיון שיצאו מאז שנת 2017 כמו "דיסקברי" ו"פיקארד". בראיון סיפר קורצמן שהפרקים יעמדו בפני עצמם, אך הדמויות עצמן יתפתחו לאורך הסדרה, שעונתה הראשונה תורכב מעשרה פרקים. בנוסף מסר קורצמן שהסדרה תהיה אופטימית, ברוח הסדרות המקוריות. באמירה זו התייחס קורצמן לביקורת של חלק מהמעריצים על "דיסקברי" שמציגה לדבריהם עתיד דיסטופי, שונה לחלוטין מהחזון של ג'ין רודנברי בסדרות המקוריות.
עונה ראשונה > הפקה > קדם הפקה

בחודש דצמבר 2020 החלו להתפרסם ידיעות שונות לפיהן החל תהליך קדם ההפקה של הסדרה. בין השאר פורסמה מודעה לפיה הפקת הסדרה מחפשת חווה גדולה שכוללת אורווה לצורך צילומים, באזור שבו מצולמת הסדרה בקנדה. כמו כן החלו להתפרסם תמונות מקנדה לפיהן החלו מבחני צילום והקלטה ראשוניים, גם כן בקנדה.
עונה ראשונה > הפקה > צילומים

בראיון שנערך באוקטובר 2020 עדכן קורצמן על הקשיים שיוצרת מגפת הקורונה באתרי הצילומים, ההכרח לעבוד בקפסולות, ציוד המיגון הנדרש ולאור זאת עלויות ההפקה הגבוהות, שעלו בכ-300–500 אלף דולר לכל פרק. הוא עדכן כי לאור זאת נראה שעונותיהן של חלק מהסדרות שתוכננו במקור ל-13 פרקים (כפי שהיה מקובל במועד השידור) יקוצרו ל-10 פרקים.
באמצע חודש פברואר 2021 פרסם אית'ן פק תמונה של שלג באונטריו שבקנדה, מה שהוליד ספקולציות לפיהן הגיע לעיר במטרה להשתתף בצילומי הסדרה. ימים ספורים לאחר מכן הוכרז כי לאחר עיכובים שנבעו ממגפת הקורונה בקנדה, הרי שצילומי הסדרה צפויים להתחיל במהלך אותו השבוע.
ב-12 במרץ הוכרז רשמית על תחילת הפקת הסדרה.
ב-11 ביולי עדכן כוכב הסדרה, אנסון מאונט, כי צילומי הפרק האחרון החלו.
עקב מגפת הקורונה שהתחוללה במהלך צילומי העונה, לא ניתן היה לצלם חלק מהסצנות במיקומים שנקבעו. לאור זאת השתמשה ההפקה בטכנולוגיית AR Wall חדשנית, במסגרתה מוקם על במת הצילום באולפן מסך LED ענק שמקרין את הרקע המבוקש.